|  |
| --- |
| Қазақстан Республикасы  Премьер-Министрінің  бірінші орынбасары – Қазақстан Республикасының Қаржы Министрінің  2020 жылғы 20 қантардағы  № 39 бұйрығына 7-қосымша |

**«Резиденттің табысынан төлем көзінен ұсталатын корпоративтік табыс салығы бойынша есеп (****[101.03-нысан](jl:40306930.0%20))» салық есептілігін жасау қағидалары**

**1-тарау. Жалпы ережелер**

1. Осы «Резиденттің табысынан төлем көзінен ұсталатын корпоративтік табыс салығы бойынша есеп ([101.03-нысан](jl:40306930.0%20))» салық есептілігін жасау қағидалары (бұдан әрі – Қағидалар) «Салық және бюджетке төленетін басқа да міндетті төлемдер туралы» (бұдан әрі – Салық кодексі) 2017 жылғы 25 желтоқсандағы Қазақстан Республикасының [Кодексіне](jl:30366245.0%20) сәйкес әзірленген және салық агенті Салық кодексінің 307-бабындакөрсетілген резиденттерге табыстарын төлеу кезінде төлем көзінен ұсталатын корпоративтік табыс салығын (бұдан әрі – КТС) есептеу және уақтылы төлеуге, төлем көзінен салық салынатын табыстарды көрсетуге арналған КТС бойынша салық есептілігінің (есептің) (бұдан әрі – есеп) нысанын жасау тәртібін айқындайды, есепті Салық кодексінің 308-бабына сәйкес салық агенті жасайды.
2. Есепті толтыру кезінде түзетуге, өшіруге және тазалауға жол берілмейді.
3. Көрсеткіштер болмаған кезде тиісті торкөздер толтырылмайды.
4. Осы Қағидаларда арифметикалық белгілер қолданылады: «+» – қосу, «–» – алу, «х» – көбейту, «/» – бөлу, «=» – тең.
5. Сомалардың теріс мәндері есептің тиісті жолының (бағанының) бірінші сол жақтағы торкөзінде «–» белгісімен белгіленеді.
6. Есеп жасау кезінде:

1) қағаз жеткізгіште – қара немесе көк сиялы қаламмен немесе қаламұшпен, баспаханалық бас әріптермен немесе баспа құрылғысын пайдалана отырып толтырылады;

2) электрондық нысанда – Салық кодексінің [208-бабына](jl:30366245.680000%20) сәйкес толтырылады.

1. Есепке салық агенті не оның өкілі қол қояды және Салық кодексінің [204-бабы 2-тармағына](jl:30366245.610300%20) сәйкес салық төлеуші (салық агенті) салық нысандарын қағаз және (немесе) электрондық жеткізгіштерде қазақ және (немесе) орыс тілдерінде жасайды, қол қояды, (Қазақстан Республикасының заңнамасында белгіленген жағдайларда мөрмен не электрондық цифрлық қолтаңбамен) куәландырады.
2. Есепті табыс ету кезінде:

1) келу тәртібінде қағаз тасымалдағышта– екі данада жасалады, бір данасы декларацияны және мөр бедерін (мөртабанды) қабылдап алған мемлекеттік кірістер органы қызметкерінің тегін, атын, әкесінің атын (болған кезде) және қолын көрсете отырып салық агентіне қайтарылады;

2) пошта арқылы хабарламасы бар тапсырыс хатпен қағаз тасымалдағышта – салық агенті пошта немесе өзге байланыс ұйымының хабарламасын алады;

3) ақпаратты компьютермен өңдеуге жол беретін электронды  
нысанда –салық агенті мемлекеттік кірістер органдарының салық есептілігін қабылдау жүйесінің салық есептілігінің қабылданғаны немесе қабылданбағаны туралы хабарлама алады.

**2-тарау. Есепті толтыру жөніндегі түсіндірме (101.03-нысан)**

1. «Салық агенті туралы жалпы ақпарат» деген бөлімде салық агенті мынадай деректерді көрсетеді:

1) салық төлеушінің бизнес-сәйкестендіру нөмірі (бұдан әрі – БСН);

2) салық есептілігі тапсырылатын салық кезеңі – есеп тапсырылатын есепті салық кезеңінің тоқсаны (араб сандарымен көрсетіледі);

3) салық агентінің атауы – құрылтайшы құжаттарға сәйкес заңды тұлғаның не жеке тұлғаның атауы;

4) есеп түрі.

Тиісті торкөздер есепті Салық кодексінің 206-бабында көрсетілген салық есептілігінің түрлеріне жатқызу ескеріле отырып, белгіленеді;

5) хабарламаның нөмірі мен күні.

Жолдар Салық кодексінің 206-бабы 3-тармағының

4)тармақшасында көзделген есеп түрін табыс еткен жағдайда толтырылады;

6) валюта коды – «Кедендік декларацияларды толтыру үшін пайдаланылатын жіктеуіштер туралы» Кеден одағы комиссиясының  
2010 жылғы 20 қыркүйектегі № 378 шешімімен (бұдан әрі – КОК № 378 шешімі) бекітілген «Валюталар жіктеуіші» деген 23-қосымшасына сәйкес валюта коды көрсетіледі;

7) резиденттік белгісі:

А торкөзін Қазақстан Республикасының резиденті болып табылатын салық агенті белгілейді;

В торкөзін Қазақстан Республикасының резиденті емес болып табылатын салық агенті белгілейді;

8) резиденттік елінің коды және салықтық тіркеу нөмірі.

Егер есеп Қазақстан Республикасының резиденті емес салық агенті жасаған жағдайда толтырылады, бұл ретте:

А-жолында КОК № 378 шешімге «Әлем елдерінің жіктеуіші» деген 22-қосымшасына сәйкес бейрезиденттің резиденттік елінің коды көрсетіледі;

В-жолында бейрезиденттің резиденттік еліндегі салықтық тіркеу нөмірі көрсетіледі.

1. «Есеп» деген бөлімде:

1) 101.03.001 І, 101.03.001 ІІ және 101.03.001 ІІІ жолдары салық кезеңінің әр айы үшін салық агенті төлеген төлем көзінен ұсталатын табыстардың сомаларын көрсетуге арналған. 101.03.001 IV жолы 101.03.001 І, 101.03.001 ІІ және 101.03.001 ІІІ жолдарының сомасы ретінде айқындалатын салық кезеңі үшін төленген төлем көзінен салық салынатын табыстардың жиынтық сомасын көрсетуге арналған;

2) 101.03.002 І, 101.03.002 ІІ және 101.03.002 ІІІ жолдары төлем көзінен ұсталатын және салық кезеңінің әр айы үшін бюджетке төленуі тиіс КТС сомасын көрсетуге арналған. 101.03.002 IV жолы 101.03.002 І, 101.03.002 ІІ және 101.03.002 ІІІ жолдарының сомасы ретінде айқындалатын салық кезеңі үшін салықтың жиынтық сомасын көрсетуге арналған.

1. «Салық агентiнiң жауапкершiлiгi» деген бөлімде:

1) «Басшының тегі, аты, әкесінің аты (болған кезде)» деген жолында құрылтай құжаттарына сәйкес басшының тегі, аты, әкесінің аты (болған кезде) көрсетіледі;

2) есептің тапсырылған күні – есептің мемлекеттік кірістер органына табыс етілген күні;

3) мемлекеттік кірістер органының кодысалық агентінің орналасқан орны бойынша мемлекеттік кірістер органының коды.

4) «Есепті қабылдаған лауазымды адамның тегі, аты, әкесінің аты (болған кезде)» деген жолында есепті қабылдаған мемлекеттік кірістер органы қызметкерінің тегі, аты, әкесінің аты (болған кезде);

5) есептің қабылданған күні – Салық кодексінің 209-бабы 2-тармағына сәйкес есептің табыс етілген күні;

6) құжаттың кіріс нөмірі – мемлекеттік кірістер органы беретін есептің тіркеу нөмірі;

7) пошта штемпелінің күні – пошта немесе өзге байланыс ұйымы қойған пошта штемпелінің күні көрсетіледі.

Осы тармақтың 4), 5), 6) және 7) тармақтары қағаз тасымалдағышта декларацияны қабылдаған, мемлекеттік кірістер органының қызметкері толтырады.